Source: https://domov.sme.sk/c/708103/staznosti-na-nezaregistrovanie-sud-v-presove-zamietol-obom-novinarom.html
Timestamp: 2017-02-19 12:25:01+00:00
Document Index: 880931

Matched Legal Cases: ['súd ', 'súd ', 'súd ', 'súd ', 'Súd ', 'súd ', 'súd ']

Sťažnosti na nezaregistrovanie súd v Prešove zamietol obom novinárom - domov.sme.sk
Zobraziť všetky sekcie Sťažnosti na nezaregistrovanie súd v Prešove zamietol obom novinárom
Prešov 25. októbra (TASR) - Okresný súd v Prešove svojím uznesením potvrdil správnosť rozhodnutia Mestskej volebnej komisie (MVK) v Prešove o nezaregistrovaní ... 25. okt 2002 o 16:30 &copy; TASR 2002
Písmo:A-|A+0Prešov 25. októbra (TASR) - Okresný súd v Prešove svojím uznesením potvrdil správnosť rozhodnutia Mestskej volebnej komisie (MVK) v Prešove o nezaregistrovaní listín dvoch nezávislých kandidátov na post poslanca Mestského zastupiteľstva v Prešove. Ide o Svjatoslava Dohoviča a Jána Jacoša, ktorí sú obaja povolaním novinári. O tomto verdikte súdu, pod ktorým je podpísaná podpredsedníčka súdu Anna Ilčinová, informovala dnes v Prešove predsedníčka MVK Ivana Pronerová. Proti tomuto uzneseniu, ktoré doručili MVK vo štvrtok 24. októbra niet opravného prostriedku. Súd v odôvodnení, podobne ako MVK, konštatuje, že petícia, ktorá je súčasťou kandidačnej listiny a v ktorej sú podpisy osôb, podporujúce kandidatúru, musí podľa zákona obsahovať meno a priezvisko osoby, názov obce, názov ulice a číslo. V Dohovičovom a Jacošovom prípade chýbali krstné mená alebo názov obce, teda Prešov. Podľa limitu stanoveného zákonom, nezávislý kandidát v takom meste ako je Prešov má mať 400 platných hlasov. Dohovič mal 373, Jacoš 310, ostatné im neboli ani MVK ani súdom uznané za platné. Dohovič navyše podal sťažnosť na súd deň po trojdňovej lehote.
Dohovič vzápätí poskytol médiám vyhlásenie, v ktorom MVK napadol, že dala možnosť opraviť formálne chyby v podaných kandidačných listinách politickým stranám, ale neurobila tak voči nezávislým kandidátom. Zvažuje podanie sťažnosti na Ústavný súd SR za porušenie svojho ústavného politického práva mať rovné podmienky na prístup k voleným funkciám. Zo 161 záujemcov o miesto poslanca v prešovskom mestskom parlamente MVK nezaregistrovala dovedna štyroch mužov, všetkých nezávislých z dovedna 12 s takouto kandidatúrou. Na súde sa sťažovali dvaja z nich. Nechajte si posielať ranný prehľad najdôležitejších správ e-mailom